《别象州陈守容德》
宋代·孙觌

三年客殊方，荣悴不堪说。迢迢家万里，奄奄命一发。

使君古丈夫，兴哀在缧绁。平生风马牛，旧职比鹣蹶。

欣然一笑粲，彼此百忧结。皇恩下天扉，泪泣孤臣血。

行厨洗玉盘，载酒助欢悦。庖珍问五鲭，饼字炊十裂。

徙突今未黔，班草永一诀。何须更秉烛，端是梦中别。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。